Klub neem markgangers op wêreldreis | Netwerk24
Klub neem markgangers op wêreldreis
Deur Marti Will 19 Maart 2020 06:00
Die Klassiekemotorklub van die Goudveld het op Saterdag (14/03) se vlooimark van die Matjhabeng-publisiteitsvereniging besoekers op ’n denkbeeldige toer deur sewe lande geneem. Hier is Tienie Colloty by ’n Farmer’s Favourite-enjin wat boere in 1960 gebruik het om water uit boorgate te pomp. Foto: Marti Will
Die Klassiekemotorklub van die Goudveld het besoekers Saterdag (14/03) op die Matjhabeng-publisiteitsvereniging se vlooimark op ’n denkbeeldige toer deur sewe lande van die wêreld geneem.
Daar was motors, kos, vlaggies en mense in allerlei interessante kostuums geklee by die verskeie stalletjies, wat deel was van dié reis.
Een van die uitstallers was Willem Colloty, ’n bekende in motorversamelaarskringe.
In 2018 het hy en sy twee kleinseuns, Brendon Fourie (toe vyf jaar oud) en Willem Colloty Jr. , (toe 11 jaar oud) gehelp om ’n enjin, Farmer’s Pride, te restoureer.
Hulle het dié enjin vir die Engen-enjinrestourasie-uitdaging ingeskryf.
Die seuns het ’n vyfde plek nasionaal behaal.
Vanjaar restoureer die twee ’n Fowler-enjin vir die 2020-weergawe van die uitdaging.